Град доживљава трансформацију, те се отварају нове културне институције: Словачка филхармонија, Словачка национална галерија Словачке, Словачка академија наука, Словачка национална телевизија, неколико нових фабрика и споменика, углавном на уштрб већ постојећих историјских зграда. Највећа акција је била обнова Братиславске тврђаве 1953-1962. године као и изградња другог моста преко Дунава. Након Прашког пролећа, неуспелог покушаја либерализације комунистичке владавине у Чехословачкој, Братислава постаје главни град Словачке Социјалистичке Републике, дела федерализоване Чехословачке.